Document ID: 32003R2297

Komisijas Regula (EK) Nr. 2297/2003
(2003. gada 23. decembris),
ar kuru groza Padomes Regulu (EK) Nr. 1081/2000, ar ko aizliedz pārdot, piegādāt Birmai/Mjanmai un eksportēt uz turieni iekārtas, kuras varētu izmantot iekšējai apspiešanai vai terorismam, un iesaldē tādu konkrētu personu līdzekļus, kuras minētajā valstī ir saistītas ar svarīgām valsts funkcijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 22. maija Regulu (EK) Nr. 1081/2000, ar ko aizliedz pārdot, piegādāt Birmai/Mjanmai un eksportēt uz turieni iekārtas, kuras varētu izmantot iekšējai apspiešanai vai terorismam, un iesaldē tādu konkrētu personu līdzekļus, kuras minētajā valstī ir saistītas ar svarīgām valsts funkcijām [1], kurā jaunākie grozījumi izdarīti ar Regulu (EK) Nr. 2084/2003 [2], un jo īpaši tās 4. panta pirmo ievilkumu,
tā kā:
(1) Regulas (EK) Nr. 1081/2000 II pielikumā ir uzskaitītas personas, uz kurām saskaņā ar minēto regulu attiecas līdzekļu iesaldēšana.
(2) Regulas (EK) Nr. 1081/2000 4. pants piešķir pilnvaras Komisijai grozīt II pielikumu, ņemot vērā lēmumus, ar ko atjaunina Kopējās nostājas 2000/346/KĀDP [3] pielikumu. Saskaņā ar Kopējās nostājas 2003/297/KĀDP [4] 11. pantu norādes uz Kopējo nostāju 2000/346/KĀDP lasa kā norādes uz Kopējo nostāju 2003/297/KĀDP.
(3) Padomes Lēmums 2003/907/KĀDP [5] groza Kopējās nostājas 2003/297/KĀDP pielikumu, kurā ir to personu saraksts, uz kurām attiecas ierobežojoši pasākumi, kas noteikti Kopējā nostājā. Tādēļ Regulas (EK) Nr. 1081/2000 II pielikums attiecīgi jāgroza.
(4) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 1081/2000 II pielikumu aizstāj ar šīs regulas pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 23. decembrī

Labels: 5
10
7
3
18